वैसे तो भारत में जीवन के किसी पहलू को लेकर असंतुष्टता प्रकट कर सकते हैं, लेकिन राष्ट्र भाषा का अभाव भारतीय मूलवस्तु को खुली चुनौती है| मैं समझता हूं कि देश ओर देशवासियों को लेकर सत्ता द्वारा भारत में स्वेच्छापूर्वक बहुआयामी कार्यकलाप अथवा प्रगति हेतु यथार्थ नीति कभी नहीं अपनाई गई है| मुझे तो न केवल उनकी देशभक्ति बल्कि उनकी योग्यता पर भी संदेह रहा है| मेरे उपरोक्त कथन में यह स्थिति सत्ता के लिए निर्वाचित लोगों की अपने कर्तव्य प्रति अवेहलना मात्र है| स्वतंत्रता के चौंसठ वर्षों बाद आज भारतीय वयस्क हो भारत माँ की पीड़ा का निवारण करने के लिए तत्पर हैं लेकिन उनको नेतृत्व कौन दे? भाषा को लेकर एक गैर सरकारी संस्था बनानी होगी जो अपने क्षेत्रीय अध्यायों द्वारा ऐसा अभियान चलाये जो प्रांतीय भाषाओं के साथ साथ हिंदी को समस्त भारत में उसकी वास्तविक राष्ट्रभाषा सी प्रतिष्ठा दिलवाये|